**Zadeva: POROČILO STROKOVNEGA ODBORA DOS LJUBLJANA ZA LETO 2019**

Strokovni odbor DOS Ljubljana:

Franci Kramar, predsednik, Dejan Perčič, član, Brane Maček, član, Mihajlo Milojevič, član, Maša Serec, članica (neaktivna od jesenskega dela).

V tem obdobju smo člani odbora delovali predvsem korespondenčno, na katerih smo obravnavali tekoče zadeve, kot predsednik odbora, pa sem se udeleževal tudi sej predsedstva DOS Ljubljana.

Večino časa smo posvetili izobraževanju naših sodnikov. Strokovni odbor je organiziral tečaj za nove sodnike in pripadajoča teoretična in praktična izpita (dva sem izpeljal še sam naknadno) ter licenčni seminar za sodnike C liste in obvezni polletni seminar za vse sodnike našega Dosa. Organizirali smo seminar za sodnike začetnike (teoretični del + izpit in praktični del).

Še vedno smo opravljali brezplačna spremljanja naših sodnikov na tekmah mlajših selekcij in tretje državne lige. Na žalost smo pri tem še vedno eni od redkih Dosov, a bomo s tem nadaljevali tudi v prihodnje, saj le tako lahko dobimo realno sliko kvalitete sojenja naših sodnikov na nižjih listah, hkrati pa jim s tem tudi pomagamo pri napredovanju. Je pa res, da je zaradi različnih dejavnikov težko zagotoviti še večje število takšnih spremljanj, zato velikokrat delegiram na tekme izkušene in neizkušene sodnike skupaj.

Pred novo sezono smo predlagali dva sodnika za napredovanje iz C na B3 listo in oba uspešno sodita tudi na drugi ligi. Prav tako je en sodnik napredoval na A1 listo, dva sodnika pa na B2 listo.

V tem letu smo v svoje vrste pridobili kar nekaj novih sodnikov, ki se postopoma uvajajo v sistem sojenja, predvsem preko mlajših selekcij. Le tem poskušamo pomagati z čim več nasveti.

|  |
| --- |
| Pregled aktivnih sodnikov DOS Ljubljana v zadnjih letih |
|   | število sodnikov |
| Lista | 2015 | 2016 | 2018 | 2019 | 14.2.2020 |
| A1 | 2 | 2 | 2 | 3 | 3 |
| A2 | 2 | 4 | 4 | 3 | 3 |
| A3 | 5 | 3 | 2 | 2 | 3 |
| B1 | 2 | 2 | 2 | 2 | 0 |
| B2 | 2 | 1 | 2 | 3 | 3 |
| B3 | 3 | 2 | 2 | 2 | 2 |
| C1 | 21 | 25 | 14 | 20 | 9 |
| C2 | 10 | 14 | 13 | 15 | 19 |
| DK | 1 | 1 | 1 | 1 | 1 |
| Skupaj | 48 | 54 | 42 | 51 | 43 |

Za leto 2020 moram poudariti, da se je javljanje zasedenosti in iskanja zamenjav ohranilo na lanskem nivoju in je zato veliko lažje pri delegiranju tekem, čeprav se zaradi manjšega števila sodnikov in več zasedenosti še vedno zgodi, da moramo iskati pomoč pri ZOSS oz. drugih Dosih (največkrat Gorenjska), ki pa imajo podobne oz. še večje probleme, zato je večkrat prav obratno, mi priskočimo na pomoč drugim Dosom. Še naprej pa se srečujemo s sodniki, ki do konca poskušajo (zaradi statistike zasedenosti) ne označujejo zasedenosti (še posebej A lista oz. tekmovalci), ob pozni delegaciji, pa seveda nastane panika pri iskanju zamenjav. Najprej pri njih in nato še pri delegatorju. Ampak tega ni preveliko, da bi morali delati paniko.

Ogromne težave pa povzročijo šolske tekme (na kar sem opozoril že v lanskem in predlanskim poročilu), ki se igrajo med tednom v dopoldanskem času. **Glede sojenja teh tekem, bo moral svoje doreči tudi ZOSS, saj naš DOS ne more več v celoti zagotavljati sodnikov na teh tekmah.** Tudi tu smo predlagali spremembe, ki pa se za enkrat ne upoštevajo (sodniki začetniki, »upokojeni« sodniki).

Velik problem je sicer število zasedenosti ob sobotah, saj se le ta giblje na C listi DOS Ljubljane do **50 % vsak vikend**. Večji problemi se pojavljajo zaradi novih sistemov tekmovanj. Tako se je celo zgodilo, da smo morali zjutraj zagotoviti sodnike na 10 igriščih, popoldne pa še na enajstih.

Hkrati pa je res, da nekaterim sodnikom, ki so večkrat zasedeni ne moremo zagotoviti podobnega števila tekem, kot nekomu, ki je vseskozi prost in se pojavlja slaba volja. Ob koncu leta se zadeva sicer nekoliko izenači.

Delegator se zopet (vsako leto) opravičuje za nekaj poznih delegacij (teh res ni bilo veliko), vendar se to zgodi predvsem zaradi poznega vnosa tekem v sistem ZOSS oz. prestavitev tekem in na to nimam vpliva. Delegacije se s strani DOSa opravijo skoraj vedno v enem dnevu od vnosa v sistem. Večino delegacij pa se je izvedlo vsaj 5 dni pred tekmo.

Glavno vodilo odbora v bodoče mora biti še vedno izobraževanje naših in novih sodnikov in zagotovitev čim večjega števila **resnih** sodnikov, ki se imajo željo pridružiti našim vrstam za daljše časovno obdobje. Še naprej pa odbor opozarja na:

\* prenizka nadomestila za sojenje – predvsem v mlajših kategorijah

\* preveč pritiskov s strani trenerjev na mlade sodnike in v mlajših kategorijah tudi staršev

\* odnos krovne organizacije, predvsem nekaterih njihovih vidnih članov do samih sodnikov

\* preveliko število tekem – predvsem v turnirskem sistemu

Možne rešitve vidimo v :

\* povišanju nadomestil pri sojenju mlajših selekcij vsaj za 30%

\* skupen sestanek trenerjev in sodnikov

\* izboljšava odnosov na relaciji OZS, klubi in ZOSS/DOS

Športni pozdrav

Predsednik SO DOS Ljubljana

Franci Kramar